Document ID: 32006R1677

KOMMISSIONENS FORORDNING (EF) Nr. 1677/2006
af 14. november 2006
om afvigelse fra forordning (EF) nr. 2172/2005 for så vidt angår fristen for indgivelse af ansøgninger om importrettigheder for kontingentperioden 1. januar-31. december 2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, første afsnit, og
ud fra følgende betragtninger:
(1)
Ved Kommissionens forordning (EF) nr. 2172/2005 af 23. december 2005 om gennemførelsesbestemmelser for et toldkontingent for import af levende kvæg af en vægt på over 160 kg og med oprindelse i Schweiz som omhandlet i aftalen mellem Det Europæiske Fællesskab og Det Schweiziske Forbund om handel med landbrugsprodukter (2) blev der åbnet et flerårigt toldfrit kontingent for perioder fra den 1. januar til den 31. december for import af 4 600 stykker levende kvæg med oprindelse i Schweiz.
(2)
I henhold til artikel 3, stk. 3, i forordning (EF) nr. 2172/2005 skal ansøgninger om importrettigheder indgives senest den 1. december forud for den pågældende årlige kontingentperiode. Eftersom Bulgarien og Rumænien tiltræder Den Europæiske Union den 1. januar 2007, bør fristen for indgivelse af ansøgninger om importrettigheder for kontingentperioden 1. januar 2007-31. december 2007 forlænges indtil den 8. januar 2007, således at de erhvervsdrivende i disse lande kan få del i dette kontingent i 2007.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Uanset artikel 3, stk. 3, første afsnit, i forordning (EF) nr. 2172/2005 skal ansøgninger om importrettigheder for kontingentperioden 1. januar 2007-31. december 2007 indgives senest den 8. januar 2007, kl. 13.00, Bruxelles-tid.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. november 2006.

Labels: 3
15
18
6